  Туспуктэм: Удмуртиысь инкуазь узырлыкъёсъя но инкуазез утёнъя министерстволэн пресс-службаез Наталия Сильвестрова Балезино, Вавож, Глаз, Можга, Камбарка но Сарапул нюлэсвылэтъёсы (лесничество) выль патрульной машинаос вуизы. Техникаез «Экология» йӧскалык ӵектос улсын басьтӥзы. Со сярысь Удмуртиысь инкуазь узырлыкъёсъя но инкуазез утёнъя министерстволэн пресс-службаез ивортӥз. Ортчыны вылӥ быгатонлыкен машинаосты тылпулэсь утиськонъя куронъёсты тӥясьёсты шараян вылысь нюлэсъёсты чакланын кутозы. Туэ, кӧс куазь кема кыстӥськемен, тылпу потонлы бадӟым кышкытлык возиськиз. Элькунысь нюлэсъёсын 146,8 гектар вылысь 62 тылпуэз шараязы. Со пӧлысь 98 процентсэ нырысетӥ уй-нуналаз ик кысӥзы. Одӥг тылпулэн быдӟалаез шорлыдын 2,4 гектар луиз. Со Приволжск федерал округъя шоро-куспо возьматэмлэсь куинь поллы ӧыжтгес, быдэс кунъя – 140 поллы. Тодэ вайытом, йӧскалык ӵектос улсын Удмуртие тылпуэн нюръяськыны чаклам машина вуиз. Тегъёс: нюлэс тылпу автомашинаос Удмуртия  